शिक्षा प्रोवाइडर बोले- प्रदेश सरकार हमें जल्द रेगुलर करे
भास्कर संवाददाता | गुरदासपुर
शिक्षाप्रोवाइडर अध्यापक यूनियन के सदस्यों ने बुधवार को नेहरू पार्क में रेगुलर करने की मांग को लेकर प्रदेश सरकार के खिलाफ जिला प्रधान गुरमीत सिंह मंझ की अध्यक्षता में सरकार के खिलाफ नारेबाजी की।
उन्होंने कहा कि शिक्षा प्रोवाइडर पिछले 11 साल से मेहनत और लगन के साथ काम कर रहे हैं, लेकिन उन्हें रैगुलर नहीं किया जा रहा। पिछले 47 दिन से शिक्षा प्रोवाइडर मोहाली में लगातार धरना दे रहे हैं, लेकिन प्रदेश सरकार उनकी सार नहीं ले रही है। इसके रोष में शिक्षा प्रोवाइडर सीएम के संगत दर्शन के दौरान उनका काली झंडियों से विरोध करेंगे। इसके अलावा शहर में रोष मार्च और धरने दिए जाएंगे। यही नहीं यूनियन के सदस्य घर-घर जाकर लोगों को सरकार की वायदाखिलाफी बारे बताएंगे। इस मौके एक्शन कमेटी प्रधान दलबीर सिंह सिद्धू, प्रदेश प्रेस सचिव भगवान दास सैनी, प्रेस सचिव अनुभव गुप्ता, प्रधान अमनदीप सिंह, संदीप बाजेचक्क, गुरदेव संधू, गुरपिंदर सिंह, मनजीत सिंह, गुरमीत सिंह कलानौर, रेणु बाला, बलजीत कौर बटाला, पलविंदर कौर, परगट, उमंग, सुखविंदर बटाला, दलजीत सिंह, गुरमीत सिंह आदि मौजूद थे।
नेहरू पार्क में प्रदेश सरकार के खिलाफ नारेबाजी करते शिक्षा प्रोवाइडर। -भास्कर
मांगों को लेकर सरकार के खिलाफ की नारेबाजी
hin_Deva mai_Deva hin_Deva hin_Deva bho_Deva hin_Deva